**grb_3d_za_doc.gif**

**REPUBLIKA HRVATSKA  
OSNOVNA ŠKOLA KSAVERA ŠANDORA GJALSKOG**

**Z A B O K, Đački put 1**

**e-mail: os-ksaver-sandor-djalski@kr.t-com.hr**

**Šifra škole: 02-097-001**

**Matični broj: 03016404**

**OIB: 59587812513**

KLASA: 112-04/23-01/08

URBROJ:2140-82-23-02

U Zaboku, 11.08.2023.

Na temelju članka 99. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispr., 90/11, 16/12, 86/12, 94/13, 152/14, 7/17, 68/18, 98/19 i 64/20.151/22) i Pravilnika o pomoćnicima u nastavi i stručnim komunikacijskim posrednicima (Narodne novine broj 102/18, 59/19 i 22/20) Osnovna škola Ksavera Šandora Gjalskog koju zastupa ravnatelj Tomislav Polanović, prof., objavljuje

**NATJEČAJ**

**za zapošljavanje osoba za obavljanje poslova pomoćnika u nastavi za učenike s teškoćama u razvoju tijekom nastavne godine 2023./2024.**

**POMOĆNIK U NASTAVI ZA UČENIKE S TEŠKOĆAMA U RAZVOJU**

Broj traženih osoba:  **jedan (1) pomoćnik u nastavi**

Mjesto rada: Osnovna škola Ksavera Šandora Gjalskog Zabok (matična škola)

Radno vrijeme: nepuno radno vrijeme - 20 sati tjedno u nižim razredima osnovne škole (1. – 4. r.)

Prijevoz na rad: sukladno važećim propisima/temeljni kolektivni ugovor

Vrsta ugovora: ugovor o radu na određeno vrijeme do 10 mjeseci

**UVJETI:**

* završeno najmanje četverogodišnje srednjoškolsko obrazovanje,
* protiv osobe nije pokrenut kazneni postupak i nije pravomoćno osuđena za neko od kaznenih djela.

Prednost će imati osobe:

* s iskustvom u radu kao pomoćnik u nastavi
* koje su sudjelovale u edukacijama za pomoćnika u nastavi
* s iskustvom u volontiranju.

Na Natječaj se mogu ravnopravno javiti kandidati oba spola. Pojmovi koji se koriste u ovom Natječaju, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora, sukladno čl. 8. stavak 3. Pravilnika o pomoćnicima u nastavi i stručnim komunikacijskim posrednicima (Narodne novine br.102/2018., 59/2019., 22/2020.).

**OPIS POSLOVA**

Opis poslova pomoćnika u nastavi definiran je Pravilnikom o pomoćnicima u nastavi i stručnim komunikacijskim posrednicima (Narodne novine br.102/2018., 59/2019., 22/2020.).

**Pomoćnik u nastavi** je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima.

**Poslovi pomoćnika u nastavi su**: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima, vršnjacima učenika u razredu te poslovi specifični za funkcioniranje pojedinih učenika ili skupine učenika.

**DODATNA ZNANJA I VJEŠTINE**

Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**NATJEČAJNI POSTUPAK**

U prijavi na ovaj Natječaj kandidat treba navesti svoje **osobne podatke**: ime i prezime, datum i mjesto rođenja, OIB, adresu stanovanja, broj telefona i po mogućnosti e-mail adresu, navesti da je prijava **za radno mjesto** **pomoćnika u nastavi,** te dostaviti sve tražene priloge.

Kandidati su dužni u svojoj prijavi na Natječaj priložiti sljedeće dokumente u izvorniku ili neovjerenoj preslici:

* + vlastoručno potpisana zamolba s navedenim osobnim podacima, nazivom radnog mjesta,
  + dokaz o odgovarajućem stupnju obrazovanja (presliku svjedodžbe, diplome ili potvrdu o stečenoj stručnoj spremi),
  + dokaz o državljanstvu (presliku osobne iskaznice, putovnice, vojne iskaznice ili domovnice),
  + životopis,
  + uvjerenje nadležnog suda da se protiv kandidata ne vodi kazneni postupak ne starije od 6 mjeseci od dana objave ovog Javnog poziva,
  + dokaz o iskustvu u radu kao pomoćnik u nastavi/stručni komunikacijski posrednik, a koje kandidati prilažu ako posjeduju takvo iskustvo,
  + dokaz o završenoj edukaciji za pomoćnika u nastavi u trajanju od najmanje 20 sati koja je najmanje sadržavala elemente programa utvrđene ovim Javnim pozivom, a kojeg kandidati prilažu ako ga posjeduju (potvrda, diploma, svjedodžba i slično),
  + dokaz o stečenom iskustvu u volontiranju, a koje kandidati prilažu ako posjeduju takvo iskustvo (potvrda o volontiranju i slično),

**Rok za dostavu prijava je 8 dana od dana objave Natječaja na web stranici Škole te istovremeno na web stranici Hrvatskog zavoda za zapošljavanje.**

**Pisane prijave sa svim traženim prilozima podnose se putem redovite pošte ili osobnim dolaskom na adresu Škole:** Osnovna škola Ksavera Šandora Gjalskog, Đački put 1, 49210 Zabok**, uz naznaku „Natječaj za zapošljavanje pomoćnika u nastavi za šk. god. 2023./2024.“.**

Kandidatom prijavljenim na Natječaj smatra se samo osoba koja ispunjava formalne uvjete iz Natječaja. Nepravodobne i nepotpune prijave, kao i prijave koje nisu vlastoručno potpisane, neće se razmatrati. Škola ne obavještava osobu o razlozima zašto se ne smatra kandidatom na Natječaj.

S prijavljenim kandidatima koji udovoljavaju formalne uvjete Natječaja i koji su dostavili potpunu, pravodobnu i vlastoručno potpisanu prijavu, obavit će se razgovor u svrhu odabira kandidata za radno mjesto pomoćnika u nastavi.

Razgovorom se utvrđuju sposobnosti, vještine, interesi, motivacija i osobine kandidata.

Kandidati će putem web stranice Škole biti obaviješteni o mjestu i vremenu održavanja razgovora u okviru ovog Natječaja: <http://os-ksaver-sandor-djalski-zabok.skole.hr/resursi>.

Za kandidata koji ne pristupi razgovoru smatra se da je odustao od prijave na Natječaj i više se ne smatra kandidatom u selekcijskom postupku.

**O rezultatima natječaja – obavijest**

O rezultatima provedenog selekcijskog postupka u okviru Natječaja kandidati će biti obaviješteni putem web stranice Škole: <http://os-ksaver-sandor-djalski-zabok.skole.hr/resursi> u roku od najviše 5 radna dana od dana donošenja odluke o zasnivanju radnog odnosa.

**Pozivanje na pravo prednosti pri zapošljavanju**

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti pisane dokaze o tom statusu sukladno odredbama posebnih zakona, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz članka 49. stavak 1. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**Privola za obradu osobnih podataka**

Kandidati prijavom na Natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe selekcijskog postupka, te izvještavanja sukladno važećim propisima o zaštiti osobnih podataka.

**Edukacija**

Ukoliko odabrani kandidati za pomoćnika u nastavi nemaju valjani dokaz o završenom odgovarajućem programu edukacije, nakon selekcijskog postupka u obvezi su sudjelovati u programu edukacije za pomoćnika u nastavi, a koji će se realizirati kroz minimalno 20 sati prethodno početku rada.

**Ugovor o radu**

S kandidatom izabranim za pomoćnika u nastavi Škola će sklopiti ugovor o radu u kojemu će biti utvrđeni poslovi, trajanje te međusobna prava, obveze i odgovornosti ugovornih strana.

Kandidati će prilikom sklapanja ugovora o radu dostaviti na uvid originalne dokumente iz prijave.

Ravnatelj:

Tomislav Polanović, prof.